Zagreb, 21. veljače 2019.g.

**Z A P I S N I K**

sa **39. sjednice** Povjerenstva za odlučivanje o sukobu interesa održane dana 21. veljače 2019. godine u prostorijama Povjerenstva za odlučivanje o sukobu interesa, s početkom u 10,00 sati.

**PRISUTNI:** Nataša Novaković, Tončica Božić, Tatijana Vučetić, Aleksandra Jozić-Ileković i Davorin Ivanjek.

**Iz Ureda Povjerenstva:** Majda Uzelac i Martina Jurišić.

Predsjedava: predsjednica Povjerenstva za odlučivanje o sukobu interesa Nataša Novaković.

Predsjednica Povjerenstva otvara sjednicu i predlaže usvajanje zapisnika sa 38. sjednice te poziva članove da se izjasne o tome da li prihvaćaju zapisnike. Utvrđuje se da članovi Povjerenstva jednoglasno prihvaćaju zapisnik.

Predsjednica Povjerenstva poziva članove da se izjasne o tome da li prihvaćaju predloženi dnevni red. Članica Povjerenstva Tatijana Vučetić predlaže da se dnevni red dopuni s toč. 14. Davanje mišljenja u predmetu **M-24/19 na zahtjev dužnosnika SINIŠE JENKAČA, gradonačelnika Grada Novi Marof.** Utvrđuje se da članovi Povjerenstva jednoglasno prihvaćaju prijedlog dnevnog reda.

**Prelazi se na raspravljanje o 1. točci dnevnog reda.**

**Utvrđuje se da je sjednici pristupio dužnosnik Ivan Budalić.**

Članica Povjerenstva Tončica Božić kao izvjestiteljica u predmetu **P-1/18, dužnosnik IVAN BUDALIĆ, gradonačelnik Grada Imotskog,** iznosi predmet i navodi da je protiv dužnosnika podnesena prijava u kojoj se navodi da dužnosnik prima mirovinu koja nije navedena u izvješću o imovinskom stanju dužnosnika. Povjerenstvo je izvršilo uvid u Informacijski sustav Porezne uprave Ministarstva financija i na 35. sjednici protiv dužnosnika pokrenulo postupak. Na odluku o pokretanju postupka dužnosnik se očitovao te se očitovanje čita u cijelosti.

Otvara se rasprava.

Predsjednica daje riječ dužnosniku koji ostaje kod očitovanja i navodi da predlaže da se postupak protiv njega ne pokrene jer se radi o omašci i o podacima koji su evidentni i koje nije imao namjeru skrivati.

Izvjestiteljica predlaže da se donese odluka kojom se utvrđuje da je dužnosnik povrijedio odredbe čl. 27. u svezi sa čl. 8. i 9. ZSSI-a te predlaže da mu se za utvrđenu povredu izrekne sankcija obustave isplate dijela neto mjesečne plaće u iznosu od 2000 kn, plativa u 4 mjesečna obroka.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Utvrđuje se da je sjednicu napustio dužnosnik Ivan Budalić.**

**Prelazi se na raspravljanje o 2. točci dnevnog reda.**

**Utvrđuje se da je sjednici pristupio dužnosnik Ivica Petrović.**

Član Povjerenstva Davorin Ivanjek kao izvjestitelj u predmetu **P-356/17, dužnosnik IVICA PETROVIĆ, zamjenik gradonačelnika Grada Popovače,** iznosi predmet i navodi da je protiv dužnosnika pokrenut postupak zbog moguće povrede članka 14. stavka 1. ZSSI-a, koja proizlazi iz obavljanja funkcije člana Nadzornog odbora trgovačkog društva Lipovica d.o.o. u razdoblju od 14. lipnja 2017.g. do 14. prosinca 2017.g. te zbog moguće povrede članka 14. stavka 5. ZSSI-a, koja proizlazi iz primanja naknade od strane neprofitne pravne osobe Nogometni klub Voloder, za vrijeme obnašanja navedene dužnosti. Dužnosnik se na odluku očitovao. Čita se očitovanje dužnosnika u cijelosti.

Otvara se rasprava.

Predsjednica daje riječ dužnosniku koji ostaje kod očitovanja i ističe da su ga službe grada uputile da može biti u nadzornom odboru navedenoga trgovačkog društva te da to nije suprotno Zakonu. Nadalje navodi da čim je saznao da je navedena situacija nespojiva odmah je dao ostavku i voljan je sva sredstva koja je primio vratiti. Što se tiče primanja naknade od strane Nogometnog kluba Voloder ističe da istu naknadu daje klubu jer klub nema drugih prihoda. Dužnosnik navodi da ništa nije skrivao jer je u samoj imovinskoj kartici naveo da je u nadzornom odboru.

Izvjestitelj predlaže da se donese odluka kojom se utvrđuje da je dužnosnik povrijedio odredbe čl. 14. st. 1. i st. 5. ZSSI-a te da mu se za utvrđenu povredu izrekne sankcija obustave isplate dijela neto mjesečne plaće u iznosu od 3000 kn, plativa u 6 obroka.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Utvrđuje se da je sjednicu napustio dužnosnik Ivica Petrović.**

**Prelazi se na raspravljanje o 3. točci dnevnog reda.**

Predsjednica Povjerenstva kao izvjestiteljica u predmetu **P-316/18, dužnosnik DAMIR MARKUŠ, zamjenik gradonačelnika Grada Kutine** iznosi predmet i navodi da je protiv dužnosnika pokrenut postupak zbog moguće povrede članka 12. ZSSI-a koja proizlazi iz istovremenog primanja naknade za obnašanje navedene dužnosti i naknade za obavljanje javne dužnosti predsjednika Vijeća mjesnog odbora. Dužnosnik se na navedenu odluku očitovao. Čita se očitovanje dužnosnika. Dužnosnik se odrekao naknade koju prima za rad i isto priložio svom očitovanju.

Izvjestiteljica predlaže da se donese odluka kojom se utvrđuje da je dužnosnik povrijedio čl. 12. ZSSI-a te da mu se za utvrđenu povredu izrekne sankcija obustave isplate dijela neto mjesečne plaće u iznosu od 2000kn plativa u 4 obroka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

**Utvrđuje se da je sjednici pristupio dužnosnik Danimir Kolman.**

Članica Povjerenstva Tončica Božić kao izvjestiteljica u predmetu **P-185/18, dužnosnik DANIMIR KOLMAN, općinski načelnik Općine Rasinja** iznosi predmet i navodi da je protiv dužnosnika pokrenut postupak zbog moguće povrede članka 14. stavka 1. ZSSI-a koja proizlazi iz istovremenog obnašanja navedene dužnosti i obavljanja funkcije direktora trgovačkog društva Veterinarska stanica Koprivnica d.o.o. te zbog moguće povrede članka 14. stavka 2. ZSSI-a koja proizlazi iz primanja naknade za obavljanje funkcije predsjednika Upravnog vijeća Zavoda za javno zdravstvo Koprivničko-križevačke županije. Dužnosnik se na odluku o pokretanju postupka očitovao te je dostavio i ugovor o prijenosu upravljačkih prava. Čita se očitovanje dužnosnika.

Otvara se rasprava.

Predsjednica daje riječ dužnosniku koji tom prilikom navodi da ostaje kod očitovanja na odluku o pokretanju postupka te ističe, što se tiče naknade za obavljanje funkcije predsjednika Upravnog vijeća Zavoda za javno zdravstvo Koprivničko-križevačke županije, da ga je na navedeno mjesto postavila županija te da mu je bilo tko rekao da naknadu ne smije primati on je ne bi primio. Isto tako kad je saznao da naknadu ne smije primati odmah je istu i prestao primati. U odnosu na funkciju direktora u Veterinarskoj stanici Koprivnica ističe da ima nekoliko odvjetničkih ureda koje je pitao kako treba postupiti u navedenoj situaciji da bi bio u skladu sa ZSSI-em te je po mišljenju istih prenio poslove upravljanja jer mu je rečeno da je dovoljno da se prenesu upravljačka prava. Ističe da nije imao namjeru kršiti Zakon.

Izvjestiteljica predlaže da se donese odluka kojom se utvrđuje da je dužnosnik povrijedio odredbe čl. 14. st. 1. i 2. ZSSI-a te za utvrđenu povredu predlaže sankciju obustave isplate dijela neto mjesečne plaće u iznosu od 4000 plativu u 8 rata.

Član Povjerenstva Davorin Ivanjek iznosi protuprijedlog sankcije u iznosu od 5000 kn.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Utvrđuje se da je sjednicu napustio dužnosnik Danimir Kolman.**

**Prelazi se na raspravljanje o 5. točci dnevnog reda.**

Članica Povjerenstva Tončica Božić kao izvjestiteljica u predmetu **P-350/18, dužnosnik ANTE PERKOV, zamjenik općinskog načelnika Općine Tribunj** iznosi predmet i navodi da je Povjerenstvo na 32. sjednici pokrenulo postupak protiv dužnosnika zbog moguće povrede članka 14. stavka 1. ZSSI-a, koja proizlazi iz istovremenog obnašanja navedene dužnosti i obavljanja poslova upravljanja Obrtom za ribarstvo, proizvodnju i usluge TONI, kao poslovnim subjektom u vlasništvu dužnosnika. Na odluku o pokretanju postupka dužnosnik je dostavio pisano očitovanje koje se čita u cijelosti.

Izvjestiteljica predlaže da se donese odluka kojom se utvrđuje da je dužnosnik povrijedio čl. 14. st. 1. ZSSI-a te da je potrebno navedenu situaciju razriješiti i da mu se za utvrđenu povredu izrekne sankcija opomene.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Član Povjerenstva Davorin Ivanjek kao izvjestitelj u predmetu **P-223/18, dužnosnik IVAN VUKIĆ, državni tajnik u Ministarstvu hrvatskih branitelja** iznosi predmet i navodi da je protiv dužnosnika podnesena prijava u kojoj se navodi da je stan u Splitu kupio putem kredita i da je protupravno uselio u stan. Podnositelj navodi da je upitna sama dodjela stana.

Povjerenstvo je pribavilo relevantnu dokumentaciju.

Izvjestitelj predlaže da se donese odluka o nepokretanju postupka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Predsjednica Povjerenstva kao izvjestiteljica u predmetu **P-3/19, dužnosnik DAMIR MATELJAN, zastupnik u Hrvatskom saboru i općinski načelnik Općine Kamanje** iznosi predmet i navodi da je protiv dužnosnika podnesena prijava u kojoj se u bitnome navodi da je dužnosnik kao općinski načelnik donio nezakonito rješenje o obvezi plaćanja komunalne naknade koje je doneseno mimo propisanog postupka i kojem je prethodio nenajavljeni dolazak komunalnog redara radi utvrđivanja površine nekretnine..

Povjerenstvo je pribavilo relevantnu dokumentaciju.

 Izvjestiteljica predlaže da se donese odluka o nepokretanju postupka s obzirom da iz prikupljenih podataka i dokumentacije ne proizlazi da je postupanjem dužnosnika došlo do moguće povrede odredbi ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

**Prelazi se na raspravljanje o 8. točci dnevnog reda.**

Predsjednica Povjerenstva kao izvjestiteljica u predmetu **P-171/18, dužnosnik JURE KATIĆ, gradonačelnik Grada Slunja** iznosi predmet i navodi da je protiv dužnosnika podnesena prijava u kojoj se navodi da je dužnosnik potpisao ugovor s poduzećem Kordun u kojem imaju dionice on i njegov član obitleji. Povjerenstvo je pribavilo relevantnu dokumentaciju.

 Izvjestiteljica predlaže da se donese odluka o pokretanju postupka zbog moguće povrede čl. 2. i čl. 17. st. 1. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 8. točci dnevnog reda dovršeno.

**Prelazi se na raspravljanje o 9. točci dnevnog reda.**

Utvrđuje se da je sjednici pristupio dužnosnik Mladen Kešer i predsjednica Povjerenstva ga upućuje da ima pravo sudjelovati kao javnost na sjednici, bez iznošenja izjava jer će mu se ta mogućnost pružiti nakon što se eventualno pokrene postupak.

Član Povjerenstva Davorin Ivanjek kao izvjestitelj u predmetu **P-92/18, dužnosnik MLADEN KEŠER, općinski načelnik Općine Kalnik** iznosi predmet i navodi da je protiv dužnosnika podnesena prijava u kojoj se navodi da je dužnosnik dodjeljivao određena sredstva udrugama i to: Nogometni klub, Udruga vinogradara i Kulturno umjetničko društvo, s kojima je povezan. Prikupljeni su svi relevantni podaci.

Izvjestitelj predlaže da se da se donese odluka o pokretanju postupka zbog moguće povrede čl. 7. c. ZSSI-a i to zbog sklapanja Ugovora o cesiji i Zaključaka, jer je dužnosnik odlučivao o dodjeli sredstava udrugama s kojima je povezan.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na raspravljanje o 10. točci dnevnog reda.**

Predsjednica Povjerenstva kao izvjestiteljica u predmetu **P-56/19, dužnosnik BOJAN SIMONIČ, općinski načelnik Općine Lovran** iznosi predmet i navodi da je protiv dužnosnika podnesena prijava u kojoj se navodi da u imovinskoj kartici nije prijavio prodaju starog vozila BMW i kupnju novog Škoda Yeti jer je vrijednost novog vozila mnogostruko veća od starog. Povjerenstvo je zatražilo podatke od MUP-a i utvrdilo da je u ovom trenutku dužnosnik pravilno prijavio vozilo kojeg je vlasnik.

Izvjestiteljica predlaže da se donese odluka o nepokretanju postupka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 10. točci dnevnog reda dovršeno.

**Prelazi se na raspravljanje o 11. točci dnevnog reda.**

Predsjednica Povjerenstva kao izvjestiteljica u predmetu **P-356/18, dužnosnik PREDRAG FILIĆ, općinski načelnik Općine Voćin** iznosi predmet i navodi da je protiv dužnosnika Povjerenstvo temelje vlastitih saznanja otvorilo predmet jer je u izvješću o imovinskom stanju dužnosnik naveo dug prema Općini. U postupku je utvrđeno da se radi o kupnji stana i da rate stana dužnosnik uredno plaća.

Izvjestiteljica predlaže da se donese odluka o nepokretanju postupka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 11. točci dnevnog reda dovršeno.

**Prelazi se na raspravljanje o 12. točci dnevnog reda.**

Član Povjerenstva Davorin Ivanjek kao izvjestitelj u predmetu **M-23/19 na zahtjev dužnosnika IVANA MIJANDRUŠIĆA, općinskog načelnika Općine Gračišće** iznosi predmet i navodida je dužnosnik zatražio mišljenje može li se javiti na natječaj za zakup čestica u funkciji vlasnika OPG-a jer je u funkciji načelnika ujedno i potpisnik ugovora.

Izvjestitelj predlaže da se dužnosniku da mišljenje da može sklopit Ugovor jer je država RH vlasnik, ali uz određene uvjete koji će biti navedeni u samom aktu.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 12. točci dnevnog reda dovršeno.

**Prelazi se na raspravljanje o 13. točci dnevnog reda.**

Članica Povjerenstva Tončica Božić kao izvjestiteljica u predmetu **M-25/19 na zahtjev dužnosnika ROMANA CARIĆA, zamjenika općinskog načelnika Općine Kršan** iznosi predmet i navodi da je dužnosnik podnio zahtjev u kojem navodi da je bio zaposlen u Općini Kršan na radnom mjestu Voditelja odsjeka. Postoji tendencija da se u Općini ustroji više Odjela tako da bi se njegovo radno mjesto ukinulo. Njegov upit je može li se kao sadašnji dužnosnik javiti na natječaj za radno mjesto pročelnika.

Izvjestiteljica predlaže da se donese mišljenje da se dužnosnik može javiti na natječaj, ali uz uvjete koji će se navesti u aktu mišljenja.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 13. točci dnevnog reda dovršeno.

**Prelazi se na raspravljanje o 14. točci dnevnog reda.**

Članica Povjerenstva Tatijana Vučetić kao izvjestiteljica u predmetu **M-24/19 na zahtjev dužnosnika SINIŠE JENKAČA, gradonačelnika Grada Novi Marof** iznosi predmet i navodi da je dužnosnik podnio zahtjev Povjerenstvu u kojem navodi da u Novom Maforu predviđaju izgradnju groblja. U obuhvatu groblja je 14 je čestica od čega je sedam vlasnika izrazilo spremnost prodati svoje nekretnine Gradu Novi Marof, a sedam vlasnika čestica takvu spremnost nije izrazilo. Gradu Novi Marof , za prodaju svojih čestica, obratili su se i drugi građani, vlasnici nekretnina koje se nalaze u blizini lokacije planiranog groblja, ali koje ne ulaze u njegov obuhvat i među njima i majke njegove djevojke. Ističe da odluku o istom donosi Gradsko vijeće te pita je li u tom slučaju u sukobu interesa.

Izvjestiteljica predlaže da se donese mišljenje da ukoliko Gradsko vijeće Grada Novi Marof bude raspravljalo i odlučivalo o zahtjevima izvan obuhvata lokacije za izgradnju groblja u Novom Marofu, među kojima bi bio i zahtjev majke njegove djevojke, dužnosnik je dužan izuzeti se od svih radnji koje bi kao predstavnik Grada Novi Marof bio ovlašten poduzimati povodom predmetnog Zahtjeva, te je dužan za poduzimanje takvih radnji ovlastiti svog zamjenika.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 14. točci dnevnog reda dovršeno. Prelazi se na postupak glasovanja. Na temelju članka 39. stavka 6. ZSSI-a, postupak glasovanja zatvoren je za javnost.

Sjednica je završena u 11,45 sati.

**Zapisnik sastavila**

**Tajnica Povjerenstva: Predsjednica Povjerenstva:**

**Majda Uzelac, dipl.iur. Nataša Novaković ,dipl.iur.**